പലചരക്കുകടയിലെ മോഷണം :കൂടാളി സ്വദേശി റിമാന്ഡില് തലശേരി : പലചരക്കുകടയില് കയറി മേശവലിപ്പില് നിന്ന് പണവും രേഖകളും കവര്ന്ന നിരവധി മോഷണ കേസിലെ പ്രതി യെ തലശേരി കോടതി റിമാന്ഡു ചെയ്തു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം കൂടാളിയിലെ സി.എച്ച്. ഇസുദ്ദീനെ 45 യാണ് ടൗണ് സ്റ്റേഷന് പോലീസ് ഇന്സ്പെക്ടര് ശ്രീജിത് കൊടേരിയും സംഘവും അറസ്റ്റു ചെയ്തത്. ഇക്കഴിഞ്ഞ 4 ന് ശനിയാഴ്ച രാത്രി 7.45 ഓടെയായിരുന്നു മോഷണം. താഴെ ചൊവ്വയില് പ്രവര്ത്തിക്കുന്ന ദിനേശന്റെ ഉടമസ്ഥതയിലുള്ള ചൊവ്വ സ്റ്റോറിലാണ് മോഷണം നടന്നത്. കടപൂട്ടാന് നേരത്ത് തൊട്ടടുത്ത കടയില് സാധനം ഏല്പിക്കാന് പോയ ഘട്ടത്തിലായിരുന്നു മോഷണം.തിരിച്ചു വന്ന് നോക്കിയപ്പോള്മേശവലിപ്പില് നിന്ന് 30,000 രൂപയും രേഖകളുമടങ്ങിയ ബേഗ് കാണാതായതോടെ തെരച്ചില് നടത്തിയെങ്കിലും കണ്ടെത്താനായില്ല തുടര്ന്ന് ഉടമടൗണ് സ്റ്റേഷനില് പരാതി നല്കി. കേസെടുത്ത പോലീസ് സമീപത്തെ കെട്ടിടങ്ങളില് സ്ഥാപിച്ച നിരീക്ഷണ ക്യാമറയില് നിന്ന് ദൃശ്യങ്ങള് പരിശോധിച്ചപ്പോഴാണ് ചുകന്ന ഷര്ട്ട് ധരിച്ച മോഷ്ടാവ് കടക്ക് സമീപം വെച്ച് ഓട്ടോയില് കയറി പോകുന്ന ദൃശ്യം ലഭിച്ചത്. തുടര്ന്ന് എ.എസ്.ഐ. രഞ്ജിത്, ഗ്രേഡ് എസ് ഐ. അനീഷ്, പോലീസ് ഉദ്യോഗസ്ഥരായ ബാബുപ്രസാദ്, സജിത് എന്നിവരടങ്ങിയ സംഘം നടത്തിയ ഊര്ജിത അന്വേഷണത്തിലാണ് മോഷ്ടാവിനെ കുടുക്കിയത്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read നെയ്മര്ക്കൊപ്പം പന്തുതട്ടാന് കണ്ണൂര് മാട്ടൂല് സ്വദേശിയായ പ്ളസ് ടു വിദ്യാര്ത്ഥിയും നിപ ഉദയഗിരിയില് ആശ്വാസം,ആരോഗ്യ പ്രവര്ത്തകയ്ക് നെഗറ്റീവ് തലശേരിയില് കുത്തേറ്റ അതിഥിതൊഴിലാളിയുടെ നില അതീവ ഗുരുതരം തുടര്ന്ന് കൂടാളിയിലെ വീട്ടില് നിന്നും പ്രതിയെ പോലീസ് പിടി കൂടി. പ്രതിയില് നിന്നും പണവും രേഖകളും പോലീസ് പിടിച്ചെടുത്തു. അറസ്റ്റു ചെയ്തു കോടതിയില് ഹാജരാക്കിയ പ്രതിയെ രണ്ടാഴ്ചത്തേക്ക് റിമാന്റു ചെയ്തു.